-modda. Transportda tashishni amalga oshirishda

|
-modda. Transportda tashishni amalga oshirishda Pdf ko'rish
|
bet | 183/352 | Sana | 21.05.2024 | Hajmi | 2,93 Mb. | | #248757 |
Bog'liq soliq kodeksi 2023252-modda. Transportda tashishni amalga oshirishda
soliq bazasini aniqlashning oʻziga xos xususiyatlari
(1-q.)
Yoʻlovchilarni, bagajni, yuklarni yoki pochtani temir yoʻl, avtomobil, havo yoki daryo
transportida tashishlar amalga oshirilganda soliq bazasi soliqni qoʻshmagan holdagi tashish
qiymati sifatida aniqlanadi.
(2-q.)
Imtiyozli tariflar boʻyicha yoʻl hujjatlari realizatsiya qilinganda soliq bazasi ushbu
imtiyozli tariflardan kelib chiqqan holda hisoblab chiqariladi.
(3-q.)
Safar boshlanguniga qadar xaridorlarga ishlatilmagan yoʻl hujjatlari uchun pullar
qaytarilgan taqdirda, qaytarilishi lozim boʻlgan summaga soliqning barcha summasi kiritiladi.
(4-q.)
Safar tugatilganligi sababli yoʻl davomida yoʻlovchilarga yoʻl hujjatlari qaytarilgan
taqdirda, qaytarilishi lozim boʻlgan summaga yoʻlovchilar yurishi kerak boʻlgan qolgan masofaga
tegishli miqdordagi soliq summasi kiritiladi. Bunday holda soliq bazasini aniqlashda
yoʻlovchilarga haqiqatda qaytarilgan summalar hisobga olinmaydi.
253-modda. Muddatli bitimlar boʻyicha tovarlar
(xizmatlar) realizatsiya qilinganda soliq bazasini
aniqlashning oʻziga xos xususiyatlari
(1-q.)
Muddatli bitim deganda shartnomada belgilangan muddat tugagach bevosita ushbu
shartnomada koʻrsatilgan narx boʻyicha tovarlar yetkazib berilishini (xizmatlar koʻrsatilishini)
taqozo etadigan bitim tushuniladi.
(2-q.)
Muddatli bitimlar boʻyicha tovarlar (xizmatlar) realizatsiya qilinganda soliq bazasi
ushbu tovarlarning (xizmatlarning) bevosita shartnomada koʻrsatilgan, lekin realizatsiya qilingan
sanadagi bozor narxlaridan kelib chiqqan holda hisoblangan qiymatdan past boʻlmagan qiymati
sifatida aniqlanadi.
(3-q.)
Uyushgan bozorda muomalada boʻlmagan hosila moliyaviy vositalar realizatsiya
qilinganda soliq bazasi asos aktivning bevosita shartnomada koʻrsatilgan, lekin realizatsiya
qilingan sanadagi bozor narxlaridan kelib chiqqan holda hisoblangan qiymatdan past boʻlmagan
qiymati sifatida aniqlanadi.
(4-q.)
Uyushgan bozorda muomalada boʻlgan va asos aktiv yetkazib berilishini nazarda
tutuvchi hosila moliyaviy vositalarning asos aktivi realizatsiya qilinganda, soliq bazasi, agar ushbu
moddaning beshinchi qismida boshqacha qoida nazarda tutilmagan boʻlsa, asos aktivni realizatsiya
qilish amalga oshirilishi kerak boʻlgan hamda ushbu hosila moliyaviy vositani birja tasdiqlagan
tasniflash shartlariga muvofiq belgilangan qiymat sifatida aniqlanadi.
(5-q.)
Uyushgan bozorda muomalada boʻlgan va asos aktiv yetkazib berilishini nazarda
tutuvchi opsion kontraktlarning asos aktivi realizatsiya qilingan taqdirda, soliq bazasi ushbu asos
aktivni realizatsiya qilish amalga oshirilishi kerak boʻlgan va hosila moliyaviy vositani birja
tasdiqlagan tasniflash shartlariga muvofiq belgilangan qiymat sifatida, lekin realizatsiya qilish
sanasidagi bozor narxlaridan kelib chiqqan holda hisoblab chiqarilganidan past boʻlmagan
qiymatda aniqlanadi.
(6-q.)
Ushbu boʻlimni qoʻllash maqsadida opsion kontrakt (opsion) deganda bir taraf (opsion
xaridori) boshqa tarafdan (opsionni sotuvchidan) oldindan belgilangan narx boʻyicha asos
aktivning muayyan sonini sotib olish ("koll" opsioni) yoki sotish ("put" opsioni) huquqini oladigan
bitim tushuniladi.
(7-q.)
Ushbu moddaning ikkinchi - beshinchi qismlarini qoʻllash maqsadida tovarning,
xizmatning yoki asos aktivning narxi aksizlar hisobga olingan (aksiz toʻlanadigan tovarlar uchun)
va soliq hisobga olinmagan holda aniqlanadi.
(8-q.)
Tovarlarning, xizmatlarning yoki asos aktivning bozor qiymati - ushbu Kodeksning
VI boʻlimiga muvofiq, ularni realizatsiya qilish sanasi esa ushbu Kodeksning 242-moddasiga
muvofiq aniqlanadi.
(9-q.)
Ushbu boʻlimni qoʻllash maqsadida uyushgan bozorda muomalada boʻlgan hosila
moliyaviy vositaning tasniflanishi deganda hosila moliyaviy vositaning shartlarini belgilovchi
birja hujjati tushuniladi.
|
| |